kardosdrur/scandi-wiki huggingface dataset:
Kiki Bertens

Kiki Bertens (født 10. december 1991 i Wateringen, Holland) var en kvindelig professionel tennisspiller fra Holland.

Kiki Bertens højeste rangering på WTA single rangliste var som nummer 4, hvilket hun opnåede 13. maj 2019. I double er den bedste placering nummer 187, hvilket blev opnået 11. juni 2012.

Eksterne henvisninger 

 

Tennisspillere fra Holland
Personer fra Wateringen
Tennisspillere ved sommer-OL 2016
Beaver Island

Beaver Island er den største ø i Lake Michigan og en del af øgruppen ved samme navn. Engang var øen hjemsted for et unikt amerikansk monarki, nu er den en populær turist- og feriedestination. Beaver Island ligger ca. 51 km fra byen Charlevoix på hovedlandet, og kan kun nås via. luft- eller bådtrafik. Øen har to lufthavne, en offentlig og en privat. Postnummeret er 49782. Beaver Island er også navnet på en ikke-registreret forening bestående af de beboede områder på øen.

Det mormonske kongerige på Beaver Island 
Selvom Beaver Island nu er kendt for sine strande, skove, fritidshavn og beliggenhed. Var den engang hjemsted for et unikt mormonsk kongerige. 
James Strang som var leder af den dengang betydelige gren af mormonismen. Valgte at flytte med sine tilhængere til Beaver Island i 1848 for både at undgå forfølgelse, men også for at kunne udøve større kontrol med sine tilhængere. James Strang blev i 1850 kronet som konge af kirken og dennes medlemmer ved en ceremoni, hvor han modtog en metalkrone med glasstjerner foran, en rød kappe, et skjold, en brystplade og et træscepter. Strang udøvede primært sin magt over sine undersåtter, men at han bl.a. udøvede magt over ikke-mormoner på øen, var en af de grunde til, at han endte med at blive myrdet, og at mormonerne blev tvunget væk fra øen i 1856.

Eksterne henvisninger
BeaverIsland.net
Beaver Island Virtual Tour
Beaver Island handelscenter
Satellitkort af Beaver Island fra Google Maps
Beaver Island bådselskab 
Island Airways
Fresh Air Aviation
Michigan Universitets centrale biologiske station på Beaver Island 
Technology a blessing, a curse for remote island, af Martha Irvine, Associated Press, 8. nov. 2010.

Øer i USA
Michigan
Forhenværende nordamerikanske lande
Øer i søer
Frederick Soddy

Frederick Soddy (født 2. september 1877, død 22. september 1956) var en engelsk radiokemiker som modtog Nobelprisen i kemi i 1921 for sit arbejde med radioaktivt henfald og særligt for sin teori om isotoper.

Sammen med Ernest Rutherford forklarede han at radioaktivitet skyldes transmutation af elementer. I dag vides det at det involvere kernereaktioner.

Et mindre krater på bagsiden af Månen er opkaldt efterham ligesom det radioaktive uran-mineral Soddyite bærer hans navn.

Eksterne henvisninger 

Kemikere fra Storbritannien
Nobelprismodtagere i kemi
Welsh Cup 1891-92

Welsh Cup 1891–92 var den 15. udgave af Welsh Cup, og turneringen havde deltagelse af 25 hold. Finalen blev afviklet den 18. april 1892 på Racecourse Ground i Wrexham, hvor Chirk AAA FC vandt 2-1 over Westminster Rovers AFC. Dermed sikrede Chirk AAA FC sig sin fjerde triumf i Welsh Cup – de første tre titler blev vundet i sæsonerne 1886-87, 1887-88 og 1889-90. Til gengæld var Westminster Rovers FC i Welsh Cup-finalen for første gang.

Resultater

Første runde 

25 hold spillede om 16 pladser i anden runde. Syv hold, Builth FC, Cardiff FC, Denbigh FC, Ellesmere Volunteers FC, Gresford FC, Nantwich FC og Wrexham Victoria FC, var oversiddere og gik derfor videre til anden runde uden kamp.

Anden runde 

16 hold spillede om otte ledige pladser i kvartfinalerne.

Kvartfinaler 

De otte hold, der var gået videre fra anden runde, spillede om fire ledige pladser i semifinalerne.

Semifinaler

Finale

Kilder / eksterne henvisninger 
 Welsh Football Data Archive – Welsh Cup – 1891/92 
 The History of the Welsh Cup 1877-1993 by Ian Garland (1991)

Noter 

Sæsoner i Welsh Cup
Fodbold i 1891
Fodbold i 1892
Memory of the World Register – Arabiske lande

De første indtegnelser i UNESCOs Memory of the World Register blev foretaget i 1997. Programmet samler en fortegnelse over verdens dokumentariske verdensarv (manuskripter, mundtlige traditioner, audiovisuelle materialer samt biblioteks- og arkiv-materiale) for derved at udveksle viden om og få ressourcer til bevarelse, digitalisering og formidling af dokumentar-materialer. Indtil nu er 193 materialer eller materialesamlinger blevet indtegnet i registret, hvoraf 6 fra de arabiske lande.

Materialer

Referencer

Eksterne links 
 Memory of the World Programme official website
 Memory of the World Register - Arab States

 
UNESCO
Informationskataloger
Den Gyldne Pelsnål

Den Gyldne Pelsnål er en designkonkurrence, og det er studerende fra landet design- og arkitektskoler, der kæmper i tre kategorier: Menswear, Womanswear og Homeware. Det er fjerde gang, at kategorierne home wear og accessories er med. I home wear kategorien skal designerne skabe inventar til hjemmet i pels. Der er tre finalister i hver kategori.

Idéen med Den Gyldne Pelsnål er, at fremtidens designere får et bedre kendskab til pels som materiale, og at de får inspiration til at finde på helt nye og innovative måder at bruge pelsen på.

Den Gyldne Pelsnål har nu eksisteret i mere end 14 år, og har haft vindere fra Danmarks Designskole, Designskolen Kolding, Margrethe-Skolen samt TEKO.

Prisuddelinger
Designpriser fra Danmark
Christian Lacroix

Christian Lacroix (født i 1951 i Arles) er en fransk modedesigner. Han arbejdede bl.a. hos huset Patou, indtil han i 1987 åbnede eget modehus. Dette vakte stor opsigt i modeverden, fordi Christian Lacroix fik økonomisk opbakning fra tekstilkoncernen Boussac, der ejer huset Dior, siden slutningen af 1960'erne var der ikke åbnet nye huse inden for haute couturen i Paris. Christian Lacroix' stil er kendetegnet ved klassisk overdådighed i materialer samt ofte provokerende frækhed i farver og detaljer.

Eksterne henvisninger 

Modeskabere fra Frankrig
Walter Jones (polospiller)

Walter John Henry Jones (4. juni 1866 - 14. april 1932) var en britisk polospiller som deltog i OL 1908 i London.

Jones vandt en sølvmedalje i polo under OL 1908 i London. Han var med på holdet Hurlingham Club som kom på en andenplads i poloturneringen. De andre på holdet var Walter Buckmaster, Frederick Freake og John Wodehouse.

Eksterne henvisninger 
 Walter Jones Biography and Olympic Results – Olympics at Sports-Reference.com  

Polospillere fra Storbritannien
Welsh Cup 1892-93

Welsh Cup 1892–93 var den 16. udgave af Welsh Cup, og turneringen havde deltagelse af 23 hold. Finalen blev afviklet den 3. april 1893 på The Cricket Field i Oswestry, hvor Wrexham AFC vandt 2-1 over de forsvarende mestre fra Chirk AAA FC. Dermed sikrede Wrexham AFC sig sin tredje triumf i Welsh Cup – de to første titler blev vundet i sæsonerne 1877-78 og 1882-83. Chirk AAA FC var i Welsh Cup-finalen for femte gang, men det var første gang at holdet måtte forlade finalen som taber.

Resultater 

Den forrige sæsons semifinalister, Chirk AAA FC, Shrewsbury Town FC, Westminster Rovers FC og Wrexham AFC, trådte først ind i turneringen i kvartfinalerne, mens de øvrige 19 klubber i første til tredje runde spillede om de sidste fire pladser i kvartfinalerne.

Første runde

Anden runde

Tredje runde

Kvartfinaler

Semifinaler 

De to semifinaler blev spillet på neutral bane.

Finale

Kilder / eksterne henvisninger 
 Welsh Football Data Archive – Welsh Cup – 1892/93 
 The History of the Welsh Cup 1877-1993 by Ian Garland (1991)

Noter 

Sæsoner i Welsh Cup
Fodbold i 1892
Fodbold i 1893
Herbert Haydon Wilson

Herbert Haydon Wilson (født 14. februar 1875, død 11. april 1917) var en britisk polospiller, som deltog i OL 1908 i London.

Wilson havde stor indflydelse på polosporten som medlem af den såkaldte Hurlingham-komité, der styrede sportens virke. Han spillede for den nærliggende Roehampton-klub, og det var for denne klub, han stillede op ved OL 1908.

Poloturneringen var ikke særlig prominent ved OL, hvor der kun deltog tre britiske hold; de fleste polospillere havde mere fokus på turneringerne i flere fashionable europæiske byer som Oostende, Cannes og Paris. De tre hold ved OL var fra henholdsvis Roehampton, Hurlingham og Irland, og der blev blot spillet to kampe. Først vandt Roehampton 4-1 over Hurlingham, og i finalen vandt de 8-1 over Irland og vandt dermed guld. De to øvrige hold delte andenpladsen. Roehamptons hold bestod ud over Wilson af Charles Darley Miller, George Arthur Miller og Patteson Womersley Nickalls.

Wilson var uddannet på Eton College og Oxford University. Han blev kaptajn i hæren og udmærkede sig i Boerkrigen. Han blev senere dræbt ved Ieper i  1. verdenskrig.

Referencer

Eksterne henvisninger 
 

Polospillere fra Storbritannien
Deltagere for Storbritannien ved sommer-OL 1908
Olympiske mestre fra Storbritannien
Småtryk

Et småtryk er i biblioteksfagsprog en tryksag, der "der pga. et lille omfang el. indholdets karakter ikke regnes som en bog", altså en lang række forskellige tryksager spændende fra etbladstryk til tykke kataloger. Typiske småtryk er vedtægter, årsberetninger, regnskaber, personaleblade, lokale idræts- og kirkeblade og politiske partiers lokale medlemsblade. Vare- og udstillingskataloger, teater- og koncertprogrammer, telefonbøger og visesamlinger hører også til småtryk, mens tryksager, der har en forfatter i traditionel forstand, ikke regnes med.. Definitionen af småtryk varierer fra land til land, og hænger i mange lande sammen med den nationale lovgivning om pligtaflevering.

Kilder og eksterne links 

Publikationer
Welsh Cup 1893-94

Welsh Cup 1893–94 var den 17. udgave af Welsh Cup, og turneringen havde deltagelse af 24 hold. Finalen blev afviklet den 30. april 1894 på Wynnstay Park i Ruabon, hvor Chirk AAA FC vandt 2-0 over Westminster Rovers FC i en gentagelse af finalen fra 1892. Dermed sikrede Chirk AAA FC sig sin femte og hidtil sidste triumf i Welsh Cup – de fire første titler blev vundet i sæsonerne 1886-87, 1887-88, 1889-90 og 1891-92. Westminster Rovers FC var i Welsh Cup-finalen for anden og sidste gang i klubbens historie, men det lykkedes aldrig klubben at vinde turneringen.

Resultater 

Den forrige sæsons semifinalister, Chirk AAA FC, Druids FC, Llandudno Swifts FC og Wrexham AFC, trådte først ind i turneringen i kvartfinalerne, mens de øvrige 20 klubber i første til tredje runde spillede om de sidste fire pladser i kvartfinalerne.

Første runde

Anden runde

Tredje runde

Kvartfinaler

Semifinaler

Finale

Kilder / eksterne henvisninger 
 Welsh Football Data Archive – Welsh Cup – 1893/94 
 The History of the Welsh Cup 1877-1993 by Ian Garland (1991)

Noter 

Sæsoner i Welsh Cup
Fodbold i 1893
Fodbold i 1894
Tibro kommun

Tibro kommun ligger i det svenske län Västra Götaland, i landskapet Västergötland. Kommunens administrationscenter ligger i byen Tibro.

Tibro kommun er kendt for sin møbelindustri og huser mere end 80 virksomheder indenfor møbel- snedkeribranchen. Tibro kommun ligger ca. 18 km øst for Skövde som mange pendler til.

Åen Tidan løber gennem kommunen.

Byer 
Tibro kommune har to byer.
Indbyggere pr. 31. december 2005.

Eksterne kilder og henvisninger 

Kommuner i Västra Götalands län
Triangulering

Triangulering er en metode til opmåling ved brug af en trekant eller ved at inddele et område i et net af trekanter hvis vinkler måles. Kender man en side af en trekant og samtidig to vinkler i samme trekant kan man regne de to andre sider og den sidste vinkel ud.

Metoden kan bruges til måling af højde, afstand til skibe på havet og med et net bredt ud over et større områder kan man finde punkter til brug for korttegning.

Se også 
 Pejling

Landmåling
Vinkel
Christine Dueholm

Christine Dueholm Jessen (født 1968 i Gadbjerg) er en dansk trommeslager, percussionist, sanger, studie- og orkestermusiker, underviser, stomp- og rytmikinstruktør.

Hun er Musiker/Musiklærer diplomuddannet på Rytmisk Musikkonservatorium og Banff Centre of Arts. 

Foruden at spille rytmisk musik, bruger hun rytmen som mental styrketræner på skoler og i virksomheder.

Alene med Christine Dueholm Trio (med Hugo Rasmussen og Søren Kristiansen), Stine Mitchels orkester og Jytte Abildstrøms teater i Riddersalen har hun spillet med i mere end 1.000 koncerter i Danmark og har med Morild, Sisters og Perry Stenbäck desuden turneret i Europa, Asien, Sydafrika og USA.

Aktuelt høres Christine i bandsammenhænge med den rytmiske skandinaviske folk group BRAGR, som er opkaldt efter den nordiske gud af musik og poesi. Trioen består af Perry Stenbäck / guitar og nøgleharpe, Jesper Frost Bylling / bas og Christine Dueholm på trommer.

Desuden udgav hun i efteråret 2013 en undervisningsbog i basale færdigheder på trommesæt, som udkom på forlaget "Dansk Sang".

Priser og nomineringer 
Christine Dueholm modtog i 1995, med kvartetten "Sisters"/"Jazzsisters", tre priser for "Best Arrangement", "Most Popular Band" og "3'rd Prize - General Performance" ved European Jazz Contest afholdt i Bruxelles/Brussels. I 1999 blev hun blev kåret som Årets Frederiksberg Talent.
Den første nominering til Danish Music Awards i kategorien "Årets Danske Debut/folk" var i 2006 med udgivelsen "Drømte mig en drøm" af gruppen Morild udgivet af GO Danish Folk Music. Anden gang var med albummet (2007) Mosekonen brygger i kategorien Årets børneudgivelse. Endelig blev også albummet Der stod 3 skalke af Morild nomineret på Danish Music Awards Folk (2009) i kategorien Årets Visealbum.

Diskografi 
 Elkdance (Sisters, 1996) - produceret af Bo Stief
 Drømte mig en drøm (Morild, 2005)
 Mosekonen Brygger (Stine Michel, 2007)
 Der stod tre skalke (Morild, 2008)
 Ønskeegen (Stine Michel, 2009)
 Lounge 'n feel good (Circles, 2010)
 Himmelhøj (Stine Michel, 2012)

Privat 
Dueholm blev i 1997 gift med guitaristen Perry Stenbäck. Sammen har de børnene Robert (født 2000) og Simon (født 2003, død 2020).

Eksterne henvisninger 
 Officiel Hjemmeside

Reference

Kilder 
 Banff Centre of Arts 
 Stine Michels orkester
 BRAGR: "Hornfisk i karry"
 Dansk sang

Trommeslagere fra Danmark
Komponister fra Danmark
Folkemusikere fra Danmark
Rockmusikere fra Danmark
Jazzmusikere fra Danmark
Kalle Moraeus

Karl "Kalle" Anders Moraeus (15. juli 1963 i Orsa) er en svensk musiker, spillemand og komponist.

Moraeus blev svensk mester i luftguitar 1984. Konkurrencen gennemførtes i Berns Salonger. Moraeus var tidigere ansat ved Kungliga filharmoniska orkestern og er nu medlem i Orsa spelmän og Benny Anderssons Orkester. Han er desuden medlem i rockbandet Hej Kalle. Kalle Moraeus spiller gerne sammen med mesterharmonikaspilleren Bengan Janson og sammen udgør de den højst betalte spillemandsduo i Sverige. Moraeus' kompositioner har træk fra såvel slagermusik, folkemusik og klassisk musik og præges ofte af stor legesyge.

I 2006 udmærkedes han med Povel Ramels Karamelodiktstipendium, og blev derved den sidste pristager som modtog prisen af Povel personligt, da Povel Ramel døde i 2007.

Kildehenvisninger

Eksterne henvisninger 

 
 
 

Personer fra Orsa
Musikere fra Sverige
André Morell

André Morell (født 20. august 1909, død 28. november 1978) var en engelsk skuespiller. Han var blandt andet kendt som Dr. Watson i Terence Fishers Hammer-film Baskervilles hund (1959).

Eksterne henvisninger 
 

Skuespillere fra England
Belejringen af Akko

Belejringen af Akko (også kaldet Belejringen af Acre) fandt sted i 1291 og resulterede i tabet af den af korsridderne kontrollerede by Akko til muslimerne. Det militære slag anses som et af de vigtigste slag under korstogene.
På trods af, at korstogene fortsatte i flere hundrede år, markerede tabet af Akko slutningen af korstogene i Levanten. Ved tabet af Akko mistede korsfarerne det sidste vigtige brohoved i forsvaret af Kongeriget Jerusalem.

Noter

Eksterne links 
 Siege of Acre 1291 
 "The history of the crusades, Volume 3", pp 70–89 (Google Books, full view), af Joseph Fr. Michaud, William Robson. *"The Crusades" af Edward Gibbon (1963), pp 76–78.

Litteratur 
 Nicolle, David Acre 1291 (Osprey Campaign 154) Osprey, 2005.

Korstogene
Begivenheder i 1291
Generali Ladies Linz 2012 (damedouble)

Marina Erakovic og Elena Vesnina var forsvarende mester, men valgte ikke at deltage.

Anna-Lena Grönefeld og Květa Peschke vandt titlen ved at besejre Julia Görges og Barbora Záhlavová-Strýcová i finalen, 6–3, 6–4

Seedning

  Anna-Lena Grönefeld /  Květa Peschke (Mester)

  Julia Görges /  Barbora Záhlavová-Strýcová ''(Finale)

<li>  Natalie Grandin /  Vladimíra Uhlířová (Første runde)

<li>  Vera Dushevina /  Alicja Rosolska (Kvartfinale)

Kampe

Referencer

 Main Draw

WTA Tour 2012
Tibro

Tibro er en by i landskapet Västergötland i Västra Götalands län i Sverige. Den er administrationsby i Tibro kommune. I 2010 havde byen 8.018 indbyggere. Tibro ligger ved åen Tidan, cirka 19 kilometer nordøst for Skövde .

Stedet er Sveriges møbelcentrum med omkring 80 virksomheder indenfor møbelproduktion og beslægtede erhverv. Stedet er også kendt for et aktivt miljø indenfor motocross og har Sveriges eneste motocrossgymnasium. Anders Eriksson, som har vundet verdensmesterskabet i enduro (cross-speedway) syv gange, bor i Tibro og konkurrerer for Tibro MK.

Eksterne kilder/henvisninger 

Tibro kommunes hjemmeside
Bunkyou

er et bydistrikt i Tokyo i Japan. Det er et af de 23 specielle bydistrikter, der tilsammen udgør Tokyos historiske bykerne. Det ligger midt i Tokyo og har  indbyggere.

Med en central beliggenhed mellem Tokyos bydistrikter er Bunkyō centrum for beboelse og uddannelse. Fra begyndelsen af Meiji-perioden har der boet folk som litteraten Natsume Sōseki, videnskabsmænd og politikere. Bunkyō er hjemsted for Tokyo Dome (baseball), Kodokan (judo) og University of Tokyo.

Anno 1. marts 2012 havde bydistriktet et befolkningstal på 193.091, inklusive ca. 6.500 udlændinge. Der var 104.189 husstande og befolkningstætheden var på 17.072,59 personer pr. km². Det samlede areal er 11,31 km².

Bydistriktet er etableret 15. marts 1947.

Nabolag 
Der er omkring 20 nabolag i bydistriktet og de er:

Økonomi 
Forlagsvirksomheden Kodansha har hovedsæde i bydistriktet og Kodansha International har hovedsæde i Otowa YK Building i bydistriktet. Drugstore-kæden Tomod's har hovedsæde bydistriktet.

Landemærker 
 Chinzan-so Garden
 Denzuin Temple
 Gokoku-ji Tempel
 Harimasaka Sakura Colonnade
 Hatoyama Hall
 Kisshou-ji
 Kodansha Noma Memorial Museum
 Kodokan Judo Institute
 Koishikawa Botanical Garden
 Koishikawa Kōrakuen
 Koishikawa Ukiyo-e Art Museum
 Nezu Shrine
 Nippon Medical School
 Orugoru no Chiisana Hakubutsukan
 Rikugien Garden
 Shin-Edogawa Garden
 Tokyo Cathedral (St. Mary's Cathedral)
 Tokyo Dome
 Tokyo Dome City
 Toyo University
 University of Tokyo
 Yanaka Cemetery
 Yayoi Museum
 Yushima Seidō

Uddannelse

Videregående uddannelser og universiteter

Offentlige 

 Ochanomizu University
 University of Tsukuba Ōtsuka Campus
 University of Tokyo Hongō Campus
 Tokyo Medical and Dental University

Private 

 Atomi University
 Juntendo University
 Takushoku University
 Chuo University Ingeniørafdelingen
 Tokyo Woman's Christian University
 Toyo University
 Toyo Gakuen University
 Nippon Medical School
 Japan Women's University
 Bunkyo Gakuin University
 Bunkyo Gakuin College
 International College for Postgraduate Buddhist Studies

Kilder

Eksterne henvisninger 

 

Bydistrikter i Tokyo
Oota (Tokyo)

er et af Tokyos 23 bydistrikter.
1. maj 2011 havde bydistriktet et indbyggertal på 676.458, med 348.492 husstande, og en befolkningstæthed på 11.376,69 personer pr. km². Det samlede areal udgør 59,46 km² og er dermed det største af de 23 bydistrikter.

Oota's væsentligste togforbindelser er primært Kamata Station og Keikyū Kamata Station, hvor Oota Rådhus og centrale posthus findes.

Historie 
Bydistriktet er etableret 15. marts 1947 ved sammenlægning af de tidligere bydistrikter Oomori og Kamata.

Haneda Airport (HND), i dag den mest betydningsfulde indenrigslufthavn i Stortokyo, blev først etableret som Haneda Airfield i 1931 i byen Haneda i Ebara-distriktet. I 1945 blev det til Haneda Army Air Base under kontrol af Den amerikanske hær. Samme år blev den af Japans besættelsesmagt beordret udvidet, således at folk blev tvunget til at flytte med kun 48 timers varsel. Efter besættelsen tilbagegav amerikanerne lufthavnen til Japanerne i 1952, den blev endeligt overgivet i 1958. Haneda Airport i Oota var den væsentligste internationale lufthavn for Tokyo og håndtere lufttrafik ved Sommer-OL 1964.

Geografi 
Oota er det sydligste af Tokyos bydistrikter og grænser mod nord op mod Shinagawa, Meguro og Setagaya. På den anden side af Tama-floden i Kanagawa-præfekturet ligger byen Kawasaki, som former grænserne mod syd og vest.

Landemærker 
 Ikegami Honmon-ji, et budhistisk tempel grundlagt af Nichiren i det 13. århundrede.
 Ōmori Shell Mound site
 Senzoku Pond, hvor det siges at Nichiren har vasket sine fødder. Katsu Kaishūs grav findes i nærheden.
 Haneda Airport

Økonomi 

De følgende virksomheder har deres hovedsæde i Oota.
 Air Japan og Air Nippon Network (datterselskaber til All Nippon Airways i Tokyo International Airport)
 Alps Electric Corporation
 Canon
 Ikegami, producent af tvtransmissions-udstyr
 Namco,spilproducent
 Sega
 Skymark Airlines, i Tokyo International Airport
 Toyoko Inn, i Kamata-distriktet

Uddannelse

Videregående uddannelser og universiteter 
 Aeronautical Safety College
 Toho University Omori Campus
 Tokyo Institute of Technology

Kilder

Eksterne henvisninger 

 Ōta official website
 The Toho University web site

Bydistrikter i Tokyo
Anna Koumantou

Anna Koumantou (født 3. december 1982 i Grækenland) er en tidligere kvindelig tennisspiller fra Grækenland.

Anna Koumantou højeste rangering på WTA single rangliste var som nummer 573, hvilket hun opnåede 11. juni 2007. I double er den bedste placering nummer 263, hvilket blev opnået 25. februar 2008.

Eksterne henvisninger 

Tennisspillere fra Grækenland
Asimina Kaplani

Asimina Kaplani  (født 27. oktober 1983 i Grækenland) er en kvindelig tidligere tennisspiller fra Grækenland.

Asimina Kaplani højeste rangering på WTA-single-rangliste var som nummer 733, hvilket hun opnåede 8. maj 2000. I double er den bedste placering nummer 474, hvilket blev opnået 19. august 2002.

Eksterne henvisninger 

Tennisspillere fra Grækenland
Patricia Mayr-Achleitner

Patricia Mayr-Achleitner (født 8. november 1986 i Rum, Østrig) er en tidligere professionel tennisspiller fra Østrig.

Patricia Mayr-Achleitner højeste rangering på WTA's singlerangliste var som nummer 70, hvilket hun opnåede 4. maj 2009. I double er den bedste placering nummer 165, hvilket blev opnået 14. september 2009.

Eksterne henvisninger 

Tennisspillere fra Østrig
Personer fra Rum
Welsh Cup 1894-95

Welsh Cup 1894–95 var den 18. udgave af Welsh Cup, og turneringen havde deltagelse af 31 hold. Finalen blev afviklet den 15. april 1895 i Welshpool, hvor Newtown AFC vandt 3-2 over Wrexham AFC og dermed sikrede sig sin anden triumf i Welsh Cup. Klubbens første titel blev vundet under navnet Newtown White Stars i 1878-79.

Resultater 

Den forrige sæsons semifinalister, Chirk AAA FC, Oswestry United FC, Westminster Rovers FC og Wrexham AFC, trådte først ind i turneringen i kvartfinalerne, mens de øvrige 27 klubber i første til tredje runde spillede om de sidste fire pladser i kvartfinalerne.

Første runde

Anden runde

Tredje runde

Kvartfinaler 

Kvartfinalerne havde deltagelse af de fire hold, der gik videre fra tredje runde, samt forrige sæsons fire semifinalister, Chirk AAA FC, Oswestry United FC, Westminster Rovers FC og Wrexham AFC, der først trådte ind i turneringen i kvartfinalerne.

Semifinaler

Finale

Kilder / eksterne henvisninger 
 Welsh Football Data Archive – Welsh Cup – 1894/95 
 The History of the Welsh Cup 1877-1993 by Ian Garland (1991)

Noter 

Sæsoner i Welsh Cup
Fodbold i 1894
Fodbold i 1895
David Bratton

David Bratton (oktober 1869 i New York – 3. december 1904 i Chicago) var en amerikansk vandpolospiller som deltog i OL 1904 i St. Louis.

Bratton blev olympisk mester i vandpolo under OL 1904 i St. Louis. Han var med på det amerikanske vandpolohold New York Athletic Club som vandt vandpoloturneringen.

Han døde samme år af tyfus.

Eksterne henvisninger 

Vandpolospillere fra USA

ru:Водное поло на летних Олимпийских играх 1904#Составы команд